armvectores/hy_wikipedia_2023 huggingface dataset:
Կիրակոս Ազարյան

Կիրակոս Ազարյան (1878, Հյուսեյնիկ, Թուրքիա - 1915, Կարին լեռան մոտ), հայ բժիշկ։


== Կենսագրություն ==
Կիրակոս Ազարյանը ծնվել է 1878 թվականին, Խարբերդի նահանգի Խարբերդի գավառի Հյուսեյնիկ գյուղում՝ Ֆերմանյան ընտանիքում։ Մանուկ տարիքում կորցրել է հորը։ Մայրը երկրորդ անգամ ամուսնացել է Խարբերդի նահանգի Մեզիրե (Մեզրե) քաղաքի ավետարանականների հոգևոր հովիվ վերապատվելի Ազարյանի եղբոր հետ։ Նախնական կրթությունն ստացել է Խարբերդում, ապա ավարտել ամերիկացի միսիոներների՝ քաղաքում հիմնած Եփրատ քոլեջը։ 1897 թվականին մեկնել է ԱՄՆ` կրթություն ստանալու։ Սկզբում աշխատել է գործարաններում, այնուհետև սովորել Չիկագոյի, ապա` Սենթ Լուիզի բժշկական համալսարաններում։ Բժշկական կրթությունն ավարտելուց հետո կարճ ժամանակ սովորել է նաև Թենեսի նահանգի Նեշուիլ քաղաքի աստվածաբանական ճեմարանում։ 1911 թվականին վերադարձել է Մեզիրե, ամուսնացել Զապել Ազարյանի հետ։ Մեզիրեում բացել է սեփական բժշկական կլինիկա։ Հետագայում կրկին մեկնել է ԱՄՆ և Սենթ Լուիզի բժշկական համալսարանում մասնագիտացել ակնաբուժության գծով։ 1913 թվականին վերադառնալով Մեզիրե՝ զբաղվել է համաքաղաքացիների բուժմամբ։
Առաջին համաշխարհային պատերազմն սկսվելուն պես, 1914 թվականի աշնանը զորակոչվել է օսմանյան բանակ և զինվորական բժիշկ ծառայելու ուղարկվել Կարինի ռազմաճակատը։ Վեց ամիս ծառայելուց հետո, դեռևս նախքան Կարինի հայերի տարագրությունը, ձերբակալվել է և բանտարկվել Կարինի բանտում։ 1915 թվականի գարնանը իր բախտակից 250 մտավորականների (բժիշկներ, դեղագործներ, այլ մասնագետներ) հետ աքսորվել է Մուշ։ Հասնելով Կարին/Խոփ (Քոփ) լեռան մոտ, բոլորը, այդ թվում՝ 37 տարեկան Կիրակոս Ազարյանը, գնդակահարվել են։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
«Հայ բժշկութեան տուած զոհերը», ցուցակագրուած վաւերական փաստերով, Կ. Պոլիս, 1919
Կարոյեան Գ. «Մեծ Եղեռնի նահատակ հայ բժիշկները (անոնց պատգամները)», Պոսթոն, 1957
Թէոդիկ «Յուշարձան նահատակ մտաւորականութեան», Բ տպագրութիւն, Երեւան, ապրիլ 24, 1985
Մուխաշուրա

Մուխաշուրա (վրաց.՝ მუხაშურა), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 5 մարդ։


== Ծանոթագրություններ ==
Հենդարլի

Հենդարլի, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 361 կովկասցի թաթար բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Կեհտնա (այլ կիրառումներ)

Կեհտնա, կարող է վերաբերել՝

Կեհտնա - գյուղական ավան Էստոնիայի Ռապլամաա նահանգի Կեհտնա շրջանում
Կեհտնա - շրջան Էստոնիայի Ռապլամաա նահանգում
Իրմգարդ Գրիս

Իրմգարդ Գրիս (գերմ.՝ Irmgard Griss, հայտնի է նաև որպես Իրմգարդ Գրիս-Ռայտերեր, գերմ.՝ Irmgard Griss-Reiterer, հոկտեմբերի 13, 1946(1946-10-13), Դոյչլանդսբերգ, Շտիրիա), ավստրիացի փաստաբան, դատավոր, Ավստրիայի Գերագույն դատարանի նախկին նախագահ։ 2016 թվականի Ավստրիայի նախագահական ընտրություններում գրանցվել է որպես անկախ թեկնածու։


== Կենսագրություն ==
Իրմգարդ Գրիսը 1965 թվականին ավարտել է Գրացի առևտրի ակադեմիան, 1970 թվականին՝ Գրացի Կառլի և Ֆրանցի համալսարանը իրավաբանի որակավորմամբ։ 1971-1975 թթ. եղել է համալսարանի ասպիրանտ։ Ավարտել է նաև Հարվարդի իրավաբանական դպրոցի իրավագիտության բաժինը։ 1978 թվականին Վիեննայում եղել է փաստաբան, 1979-1980 թթ. Վիեննայում առևտրային հարցերով համայնքային դատարանի դատավոր, 1981-1987 թթ.՝ Վիեննայի առևտրի դատարանի դատավոր, 1987-1992 թթ.՝ Վիեննայի Վերաքննիչ դատարանի դատավոր (Oberlandesgericht), 1993 թվականից՝ Ավստրիայի գերագույն դատարանի դատավոր։ 2007-2011 թթ. եղել է Գերագույն դատարանի նախագահ։
Իրմգարդ Գրիսը Գրացի համալսարանի հրավիրյալ պրոֆեսոր է, իսկ 2013 թվականի մայիսից` սպառողական հարցերով բրոքեր։ Եղել է Սինգապուրի Միջազգային առևտրային դատարանի դատավոր, 2008 թվականից Ավստրիայի Սահմանադրական դատարանի դատավորի տեղակալ, նշանակվել է Ազգային Խորհրդի կողմից։
Գրիսը 2015 թվականի դեկտեմբերի 17-ին հայտարարել է Ավստրիայի նախագահական ընտրություններում անկախ թեկնածու առաջադրելու մտադրության մասին։ Երբ նա հրապարակայնորեն հայտարարեց, որ չի ընդունում որևէ կուսակցության տնտեսական աջակցությունը, պաշտոնապես առաջադրեց Ավստրիայի նախագահի իր թեկնածությունը և  հնարավորություն տվեց որոշ կուսակցությունների հետագայում իրեն աջակցելու։ Այնուհետև նրան երկու տարբեր առիթներով հրավիրեցին ներկայացնելու իր թեկնածությունը Ավստրիական ազատություն կուսակցության և NEOS-ի (Նոր Ավստրիա և լիբերալ ֆորում) լսումների ժամանակ։ Երկուսն էլ հետագայում մերժեցին նրա առաջարկը։ Ավստրիական ազատություն կուսակցությունը ներկայացրեց իր թեկնածուին՝ Նորբերտ Հոֆերիին։ NEOS հայտարարել է, որ կաջակցի Գրիսին և ցանկացած այլ անկախ թեկնածուի անուղղակիորեն, և մտահոգություն է հայտնել նախագահի գրասենյակի ուժեղ կուսակցական քաղաքականացման և նախընտրական քարոզչության վերաբերյալ։ NEOS-ի ղեկավար Մատիաս Ստրոլցը հայտարարել է, որ 2016 թվականի փետրվարի 9-ին NEOS-ը կարող է նաև աջակցել Ավստրիայի Կանաչ կուսակցության նախկին նախագահի նախկին խոսնակ Ալեքսանդր Վան դել Բելենին։ Նախագահական ընտրությունների առաջին փուլում Գրիսը ստացավ ձայների գրեթե 19 տոկոսը։
2017 թվականի հուլիսի 8-ին Գրիսը NEOS-ի ընտրական դաշինքի մեջ է մտել հոկտեմբերի 15-ին տեղի ունեցած խորհրդարանական ընտրությունների համար։ Թեև նա կուսակցության անդամ չէ, նա NEOS-ի ցուցակում կստանա երկրորդ տեղը, ինչը որոշվել է Վիեննայում տեղի ունեցած կուսակցական հանդիպման ժամանակ։


== Ծանոթագրություններ ==
Դե, սպասիր (թողարկում 1)

«Դե, սպասի՛ր» (թողարկում 1), «Դե, սպասիր» շարքի առաջին մուլտֆիլմը։ Նկարահանվել է «Սոյուզմուլտֆիլմ» կինոստուդիայում ռեժիսոր Վյաչեսլավ Կոտյոնոչկինի կողմից։ Պրեմիերան կայացել է 1969 թվականի հունվարի 1-ին։ Ֆիլմի գործողությունները տեղի են ունենում քաղաքում և լողափում։


== Սյուժե ==
Գայլը խուլիգանություն է անում փողոցում և հանկարծ նկատում է նապաստակին, որը պատշգամբում ծաղիկներն էր ջրում։ Գայլը նապաստակին պատկերացնում է տապակած և  ցանկություն է առաջանում ուտել նրան։ Նայելով շուրջբոլորը՝ գայլը նկատում է պարան, որի վրա կախված էր սպիտակեղեն։ Պարանն ամրացնելով ալեհավաքից՝ գայլը բարձրանում է վեր։ Նապաստակը, չհասկանալով, թե որտեղից է պատշգամբի մոտ հայտնվել պարանը, կտրում է այն, և գայլն ընկնում է ուղիղ ոստիկան արջի մոտոցիկլետի մոտ՝ ասելով՝ «Դե, սպասի՛ր»։
Լողափին գայլը փորձում է բռնել նապաստակին, բայց հայտնվում է տարբեր ծաղրելի իրավիճակներում․ հազիվ է փրկվում խեղդվելուց, նրա կատերը սլաում է խճուղով, հետո ընկնում է ոզնիների ընտանիքի վրա, իսկ նապաստակն այդ ընթացքում պառկած է արևի տակ։ Ի վերջո, նապաստակին բռնելու հերթական անհաջող փորձի ժամանակ գայլը կապվում է ջրային դահուկները քաշելու համար նախատեսված պարանով և ստիպված է լինում ջրի վրայով վազել կատերի հետևից՝ նորից գոռալով՝ «Դե, սպասի՛ր»։


== Ստեղծողներ ==


== Հնչյունների կիրառություն ==
«Песня о друге» (հեղինակ և կատարող՝ Վլադիմիր Վիսոցկի), գայլը բարձրանում է պարանով,
«Ջրային դահուկներ» (հունգ.՝ «Vízisí») (երաժշտության հեղինակ՝ Տամաշ Դեակ, կատարում է հունգարական «Համոնիա» (հունգ.՝ Harmónia) վոկալ անսամբլն ու հունգարական ռադիոյի պարային անսամբլը (հունգ.՝ Magyar Rádió tánczenekara)), տիտրեր,
«Последняя электричка» (երաժշտությունը՝ Դավիթ Թուխմանովի, տեքստը՝ Միխայիլ Նոժկինի, կատարում է Վլադիմիր Մակարովը), գայլը գնում է լողափ,
«Весенний вальс» (կատարում է Բորիս Տիխոնովի քառյակը), նապաստակը ջրային դահուկներով,
«В поход» (կատարում է Բորիս Տիխոնովի գործիքային անսամբլը), ցատկեր ցատկահարթակից։


== Ծանոթագրություններ ==


== Արտաքին հղումներ ==
Կադրեր ֆիլմից
Դիաֆիլմ «Դե սպասի՛ր, առաջին թողարկում»
Դեկատուր շրջան (Թենեսի)

Անվան այլ կիրառումների համար տե՛ս՝ Դեկատուր շրջան (այլ կիրառումներ)Դեկատուր շրջան (անգլ.՝ Decatur County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 862 կմ² է, բնակչությունը՝ 11.731 մարդ (2000 թ. տվյալներով)։ Շրջկենտրոնն է Դեկատուրվիլ բնակավայրը։ Կազմավորվել է 1845 թ.։
Թառաթումբի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Թառաթումբ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 9 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Վահագնաձորի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Վահագնաձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Օքսֆորդի հաշվիչներ

Օքսֆորդի հաշվիչներ (անգլ.՝ Oxford Calculators), 14-րդ դարի մտածողների խումբ էր, որոնք գրեթե բոլորը կապված էին Օքսֆորդի Մերթոն քոլեջի հետ; այդ պատճառով նրանց անվանել են «Մերթոնի դպրոց»։ Այս մարդիկ ապշեցուցիչ տրամաբանական և մաթեմատիկական մոտեցում են ցուցաբերել փիլիսոփայական խնդիրներին։ Հիմնական «հաշվիչները», որոնք գրել են 14-րդ դարի երկրորդ քառորդում, եղել են Թոմաս Բրեդվարդինը, Ուիլյամ Հեյթսբերին, Ռիչարդ Սուայնսհեդը և Ջոն Դամբլթոնը։ Օգտագործելով Ուոլթեր Բրլիի, Ջերարդ Բրյուսելի և Նիկոլ Օրեսմեի մի փոքր ավելի վաղ ստեղծած աշխատությունները՝ այս անհատներն ընդլայնել են «լայնություններ» հասկացությունները և թե իրական աշխարհի ինչ կիրառություններ կարող էին կիրառել դրանք։


== Գիտություն ==
Օքսֆորդի հաշվիչների առաջընթացը սկզբում զուտ մաթեմատիկական էր, բայց հետագայում կիրառվեց մեխանիկայի համար։ Օգտագործելով Արիստոտելյան տրամաբանությունը և ֆիզիկան՝ նրանք ուսումնասիրել են և փորձել են  քանակականացնել ֆիզիկական և դիտելի բնութագրերը, ինչպիսիք են՝ ջերմությունը, ուժը, գույնը, խտությունը և լույսը։ Արիստոտելը կարծել է, որ միայն երկարությունը և շարժումը կարող են քանակական գնահատվել։ Բայց Օքսֆորդի հաշվիչները օգտագործել են նրա փիլիսոփայությունը և ապացուցել, որ այն չի համապատասխանում իրականությանը, կարողացել են հաշվարկել այնպիսի բաներ, ինչպիսիք են ջերմաստիճանը և հզորությունը։ Նրանք մշակել են Ալ-Բաթանիի աշխատանքը եռանկյունաչափության վերաբերյալ, և նրանց ամենահայտնի աշխատանքը միջին արագության թեորեմի մշակումն էր, (չնայած այն հետագայում վերագրվել է Գալիլեյին), որը հայտնի է որպես «Ընկնող մարմինների օրենքը» (Ազատ անկման արագացում)։ Չնայած Օքսֆորդի հաշվիչները փորձել են քանակականացնել այս դիտելի բնութագրերը, նրանց հետաքրքրությունները ավելի շատ փիլիսոփայական և տրամաբանական ասպեկտների վրա էին, քան բնական աշխարհի։ Նրանք թվեր են օգտագործել՝ փիլիսոփայորեն չհամաձայնելու և ապացուցելու «ինչո՞ւ» ինչ-որ բան աշխատում է այսպես, այլ, ոչ «ինչպես» ինչ-որ բան գործում է այնպես, ինչպես աշխատումլ է։


== Գրականություն ==
Ахутин А. В.  История принципов физического эксперимента от античности до XVII века. — М.: Наука, 1976. — 292 с.
Гайденко В. П., Смирнов Г. А.  Западноевропейская наука в средние века: Общие принципы и учение о движении. — М.: Наука, 1989. — 352 с. — (Библиотека всемирной истории естествознания). — ISBN 5-02-007958-8.
Григорьян, Ашот Тигранович, Зубов, Василий Павлович   Очерки развития основных понятий механики. — М.: Изд-во АН СССР, 1962. — 274 с.
Моисеев, Николай Дмитриевич  Очерки истории развития механики. — М.: Изд-во Моск. ун-та, 1961. — 478 с.
Юшкевич А. П.  О проблеме математизации знания в средние века // Вопросы истории естествознания и техники, № 1, 1990. — С. 21—35.
Sylla E.  Medieval Cuantification of Qualities: The «Merton School» // Archive for the History of the Exact Sciencies, 8, 1971. — P. 9—39.
Sylla E.  Medieval Concept of the Latitude of Forms: the «Oxford Calculators» // Archives d'historie doctrinale et littéraire du moien age, 40, 1973. — P. 223—283.
Sylla E.  The Oxford Calculators in Context // Science in Context, 1, 1987. — P. 257—279.
 Truesdell C.  History of Classical Mechanics. Part I, to 1800 // Die Naturwissenschaften, 63 (2), 1976. — P. 53—62.


== Ծանոթագրություններ ==
Մայքլ Իրբի

Մայքլ Քլինթոն Իրբի (անգլ.՝ Michael Clinton Irby, նոյեմբերի 16, 1972(1972-11-16), Փալմ Սպրինգս, Ռիվերսայդ շրջան, Կալիֆոռնիա, ԱՄՆ), ամերիկացի դերասան։ Առավել հայտնի է «Հակաահաբեկչական ջոկատ» հեռուստասերիալում առաջին կարգի սերժանտ Չարլզ Գրեյի և «Գրեթե մարդ» հեռուստասերիալում խուզարկու Ռիչարդ Պոլի դերերով։


== Կենսագրություն ==
Մայքլ Իրբին ծնվել է Կալիֆոռնիայի Պալմ Սփրինգս քաղաքում և մեծացել Կաբազոնում։ Նրա ծնողները Էրնի և Սինդի Իրբիներն են։ Ունի երկու եղբայր՝ Ջեյսոնը և Էռնեստ 3-րդը։


=== Անձնական կյանք ===
Իրբին ամուսնացած է Սյուզեն Մատուսի հետ, ունեն մեկ որդի։


== Ընտրյալ ֆիլմագրություն ==


== Ծանոթագություն ==


== Արտաքին հղումներ ==
Michael Irby Internet Movie Database կայքում
Michael Irby Bio at CBS - The Unit
"Michael Irby - The Invisible Artist"(չաշխատող հղում). Retrieved on 2008-07-23.
Գաևոե (գյուղ, Կիվերցիի շրջան)

Անվան այլ կիրառումների համար տե՛ս՝ ԳաևոեԳաևոե (ուկրաիներեն՝ Гайове), գյուղ Ուկրաինայի Վոլինի մարզի Կիվերցիի շրջանում։
2001 թվականի տվյալներով Գաևոե գյուղում բնակվում էր 486 մարդ։ Բնակավայրը զբաղեցնում է 2372 կմ² տարածք։ Բնակչության խտությունը կազմում էր 204,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրուտինսկի (Բելոկալիտվինսկի շրջան)

Կրուտինսկի (ռուս.՝ Крутинский), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Գորնյացկի գյուղական համայնքի վարչական կենտրոնն է։ Բելայա Կալիտվա քաղաքից գտնվում է 15 կմ հեռավորության վրա։
Բնակչությունը կազմում է մոտ 1500 մարդ։
Ռոբլեդո դե Չավելա

Ռոբլեդո դե Չավելա (իսպ.՝  Robledo de Chavela), քաղաք և մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Սեռա Օեստե դել Մադրիդ շրջանում։ Տարածքը կազմում է 94.1 կմ2, բնակչությունը՝ 3876 մարդ (2010 թվականի տվյալներով)։ Պրովինցիայի վարչական կենտրոնից գտնվում է 63 կմ հեռավորության վրա։
Քաղաքի հովանավորն է հանդիսանում դե Նավաոնդա աստվածամայրը։
(6921) Ջեյնյակոբս

(6921) Ջեյնյակոբս (անգլ.՝ Janejacobs), աստերոիդ աստերոիդների հիմնական գոտում։ Հայտնաբերվել է 1993 թվականի մայիսի 14-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,278733 ա. մ., առավելագույնը մոտենում է 2,0908 ա. մ. հեռավորության վրա և հեռանում 2,4666 ա. մ.։ Արեգակի շուրջ մեկ ամբողջական պտույտ է կատարում 1256,43 երկրային օրվա ընթացքում, իր ուղեծրով շարժվելով միջինում 0,286526 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6921) Ջեյնյակոբս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օսա Ռեգներ

Օսա Ռեգներ (շվեդերեն՝ Åsa Regnér, ամբողջական անունը Åsa Charlotte Regnér, ի ծնե Pettersson, օգոստոսի 26, 1964(1964-08-26), Ստոկհոլմ), շվեդ պետական և քաղաքական գործիչ։


== Կենսագրություն ==
Ծնվել է 1964 թվականի օգոստոսի 26-ին Ստոկհոլմում։ Մեծացել է Լինչեպինգում և Մուտալում, մեծահասակ տարիքում վերցրել է մոր օրիորդական ազգանունը։
1984-1985 թվականներին Գերմանիայի Էրլանգեն-Նյուրնբերգի համալսարանում սովորել է քաղաքագիտություն, սոցիոլոգիա և գերմանական գրականություն։ Այնուհետև սովորել է Ստոկհոլմի համալսարանում, որտեղ բակալավրի աստիճան է ստացել։ 2011 թվականին ավարտելով Ուփսալայի համալսարանը ստացել է ժողովրդավարության զարգացման մագիստրոսի աստիճան։
Աշխատել է որպես պաշտոնյա Tjänstemännens centralorganisation-ում (TCO) և Շվեդիայի Զբաղվածության նախարարությունում։ Յանս Պերսոնի Սոցիալ-դեմոկրատական կառավարությունում գենդերային հավասարության հարցերով նախարար Յենս Օրբակի պաշտոնավարման ժամանակ Օսա Ռեգները Օրբակի հետ աշխատել է վարչապետի դիվանատանը, հետագայում որպես պաշտոնյա աշխատել է Շվեդիայի արդարադատության նախարարությունում։ 2007-2012 թվականներին նա եղել է Շվեդիայի ազգային ասոցիացիայի սեռական լուսավորության (RFSU, Riksförbundet för sexuell upplysning) գլխավոր քարտուղար։ Այնուհետև կարճ ժամանակահատվածում աշխատել է Բոլիվիայում ՄԱԿ-ի կին կառույցի տարածաշրջանային տնօրեն (2013-2014 թվականներ)։
2014 թվականի հոկտեմբերի 3-ին Ռեգները Լյովենի կառավարությունում նշանակվել է  երեխաների, տարեցների և հավասարության նախարար։ 2018 թվականի մարտի 7-ին նա հայտարարել է նախարարական պաշտոնից իր հեռանալու մասին, որպեսզի ՄԱԿ-ի կենտրոնակայանում պաշտոն զբաղեցնի որպես ՄԱԿ-ի կին կազմակերպության գործադիր տնօրենի տեղակալ։ Օսա Ռեգների իրավահաջորդը դարձել է Լենա Հալենգրենը, որը պաշտոնը ստանձնել է 2018 թվականի մարտի 8-ին։


=== Անձնական կյանք ===
1993 թվականից մինչև 1996 թվականը Օսա Ռեգները ամուսնացած էր տնտեսագետ Հոկան Ռեգների հետ (մինչև ամուսնանալը կրում էր Andersson ազգանունը)։ Այնուհետև եղել է Պերա Սեդելի զործընկերը (Per Cedell, ծնված 1967 թվականին)։


== Ծանոթագրություններ ==


== Արտաքին հղումներ ==
CV - Åsa Regnér (անգլ.)
Här är de nya ministrarna (շվեդ.)
Löfven och Regnér i New York(չաշխատող հղում)(շվեդ.)
Իրավահավասարություն
Վորոնեժսկի գյուղական խորհուրդ (Շոստկինսկի շրջան)

Վորոնեժսկի գյուղական խորհուրդ  (ուկրաիներեն՝ Воронізька селищна рада), Ուկրաինայի Սումիի մարզի Շոստկինսկի շրջանում։
2001 թվականի տվյալներով Վորոնեժսկի գյուղական խորհրդում բնակվում էր 7 713 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գիշերային հյուրը (ֆիլմ, 1958)

«Գիշերային հյուրը» (ռուս.՝ «Ночной гость»), 1958 թվականի խորհրդային սոցիալ-էթիկական կինոնվել, որը նկարահանել է ռեժիսոր Վլադիմիր Շրեդելը «Լենֆիլմ» կինոստուդիայում Յուրի Նագիբինի համանուն պատմվածքի հիման վրա։


== Սյուժե ==
Գյուղական ընտանիքը, որն ապրում է լճի ափին, ընդունում է հյուրեր, որոնք ցանկանում են ձուկ որսալ և հանգստանալ գեղատեսիլ վայրում։ Տանտիրուհին՝ Յուլիան, երկու դուստր ունի։ Ավագը՝ Եկատերինան, ոչ այնքան վաղուց լքել է իր հարբեցող ամուսնուն, իսկ կրտսերը՝ Լյուբան, իր փեսացու Ֆեոդորի հետ պատրաստվում է մեկնել նոր յուրացվող տարածքներ։ Նրանք բոլորը բացսիրտ մարդիկ են, որոնք բարյացակամությամբ են վերաբերվում իրենց հյուրերին։
Տանը ապրող երկու վաղեմի բնակիչներին միանում է մայրաքաղաքից եկած սնոբ և ցինիկ էգոիստ Պալ Պալիչը։ Իր այդտեղ գտնվելու կարճ ժամանակահատվածում նա կարողանում է բոլորին իր դեմ տրամադրել և ոչնչացնել տան տերերի ընտանեկան իդիլիան։


== Դերերում ==
Ինոկենտի Սմոկտունովսկի – Պալ Պալիչ
Գեորգի Ժժենով – Սերգեյ Պետրովիչ, նկարիչ
Նիկոլայ Էլիզարով – Նիկոլայ Սեմյոնովիչ, պաշտոնաթող գնդապետ
Լյուբով Սոկոլովա – Եկատերինա
Վալենտինա Պուգաչովա – Լյուբաշա
Իգոր Եֆիմով – Ֆեդյա, Լյուբայի փեսացուն
Միխայիլ Գլուզսկի – Եգոր, Եկատերինայի նախկին ամուսինը
Ալեքսանդրա Պանովա – Յուլիա
Յուրա Լեպյոշկին – Վասյոկ, Եկատերինայի որդին
Տանյա Խաբլո – Մաշենկա, Եկատերինայի դուստրը


== Նկարահանող խումբ ==
Սցենարի հեղինակ՝ Յուրի Նագիբին
Բեմադրող ռեժիսոր՝ Վլադիմիր Շրեդել
Բեմադրող օպերատոր՝ Վլադիմիր Բուրիկին
Կոմպոզիտոր՝ Նադեժդա Սիմոնյան
Բեմադրող նկարիչ՝ Աբրամ Վեկսլեր


== Ծանոթագրություններ ==
Ազադ Քաշմիր

Ազադ Ջամու և Քաշմիր (ուրդու آزاد جموں որ کشمیر; կարճ Ազադ Քաշմիր, բառացիորեն «Ազատ Քաշմիր»), դե ֆակտո համարվում է Պակիստանի ադմինիստրատիվ միավոր, բայց պաշտոնապես ճանաչվում է Պակիստանի կողմից, որպես ինքնիշխան հանրապոտություն։ Ազադ Քաշմիրը պառլամենտական հանրապետութություն է։ Հարևան երկրներն են Հնդկաստանը և Պակիստանը։ Ազադ Քաշմիրը զբաղեցնում է 13297 կմ² տարածք, և ունի 3,8 մլն. բնակչություն։ Հռչակել է անկախությունը 1947 թվականի հոկտեմբերին Հնդկա-Պակիստանյան պատերազմի ժամանակ։


== Պատմություն ==

Ազադ Քաշմիրի բնակչությունը 1947 թվականի հոկտեմբերին բողոքելով մահարաջա Խարի Սինգհաի դեմ, հայտարարել է անկախություն։ Առաջին հնդկա-պակիստանյան պատերազմից հետո Քաշմիր և Ջամու նահանգի կարևորագույն երկու քաղաքները՝ Սրինագարը և Ջամուն մնացին Հնդկաստանի իշխանությոան տակ։ ՄԱԿ-ի բանաձևի համաձայն Կաշմիրի վիճակը պետք է որոշվեր ռեֆերենդումի կամ պլեբիսցիտի միջոցով, առաջինից Հնդկաստանի իշխանությունները հրաժարվեցին և հայտարարեցին, որ տեղական խորհրդի որոշումը՝ մնալ Հնդկաստանի կազմի մեջ ավելի կարևոր և համարժեք է պլեբիսցիտի։ Մինչ օրս պլեբիսցիտ չի իրականացվել և Ազադ Քաշմիրը փաստացիորեն համարվում է Պակիստանի նահանգ։
Ձևականորեն Ազադ Քաշմիրը մտնում է նաև Հնդկաստանի Ջամու և Քաշմիր նահանգի մեջ, իսկ Ազադ Քաշմիրի անակախությունը համարվում է ժամանակավոր, մինչև ամբողջ նահանգը միանա Պակիստանին։


== Շրջաններ ==
Ազադ Քաշմիրը բաժանվում է 3 նահանգների, որոնք իրենց հերթին բաժանվում են 10 շրջանների։


== Տնտեսություն ==
Ազադ Քաշմիրում տեղակայված է Պակիստանի խոշորագույն ջրամբարներից մեկը և նրա վրա կառուցված Մանգլաի ՀԷԿ-ը։


== Նշումներ ==
Խնուսիկ

Խնուսիկ գյուղ Հայաստանի Արագածոտնի մարզի Աշտարակի տարածաշրջանի Ավան համայնքում։ Գյուղը գտնվում է մարզկենտրոնից 50 կմ հեռավորության վրա, Ավան գյուղից՝ 3 կմ հյուսիս-արևելք, բարձրությունը ծովի մակերևույթից՝ 1975 մետր։


== Բնակչություն ==
Ըստ Հայաստանի 2001 թվականի մարդահամարի, Ավան համայնքի մշտական բնակչությունը 915, իսկ առկա բնակչությունը 813 հոգի է։


== Ծանոթագրություններ ==
Գայանե Ջաղացպանյան

Գայանե Ազատի Ջաղացպանյան (հունվարի 15, 1945(1945-01-15), Երևան, Հայկական ԽՍՀ, ԽՍՀՄ), հայ դաշնակահարուհի։
Կարինե Ջաղացպանյանի քույրը։


== Կենսագրություն ==
Գայանե Ջաղացպանյանը ծնվել է 1945 թվականին Երևանում։ 1967 թվականին ավարտել է Երևանի Կոմիտասի անվան պետական կոնսերվատորիան։ 1968-1992 թվականներին դասավանդել է Երևանի Ռոմանոս Մելիքյանի անվան երաժշտական ուսումնարանում, 1969-1992 թվականներին նաև կոնսերվատորիայում։ Հյուրախաղերով հանդես է եկել ՌԴ-ում, Իտալիայում, ԱՄՆ-ում, Ճապոնիայում և այլուր։ Նվագացանկում կատարել է Կոմիտասի,  Արամ Խաչատրյանի, Առնո Բաբաջանյանի, Տիգրան Մանսուրյանի, Հարություն Դելլալյանի և այլոց գործեր։
1993 թվականից ապրում է Հունգարիայում։


== Մրցանակներ ==
Անդրկովկասյան մրցույթի «Լավագույն կոնցերտմայստեր» մրցանակ, Թբիլիսի, 1977 թ.
Պ. Կադուշայի անվան միջազգային մրցույթի 1-ին մրցանակ, Բուդապեշտ, 1984 թ.


== Ծանոթագրություններ ==


== Արտաքին հղումներ ==
Komitas Andreasyan: Apricot Tree, Young Bird, performed by Gayane Jaghatspanyan
Programajánló: Lanttal a barokk Európában
Կոյանովո (գյուղ, Կալտասինսկի շրջան)

Անվան այլ կիրառումների համար տե՛ս՝ ԿոյանովոԿոյանովո (ռուս.՝ Кояново, բաշկիրերեն՝ Ҡуян), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 222 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվետլանա Խարիտոնովա

Սվետլանա Նիկոլաևնա Խարիտոնովա (ռուս.՝ Светла́на Никола́евна Харито́нова, աղջկական ազգանունը՝ Սորոկինա, հունվարի 30, 1932(1932-01-30), Մոսկվա, ԽՍՀՄ - հունվարի 8, 2012(2012-01-08), Մոսկվա, Ռուսաստան),  խորհրդային և ռուսական կինոյի ու թատրոնի դերասանուհի։


== Կենսագրություն ==
1954 թվականին ավարտել է Մոսկվայի գեղարվեստական ակադեմիական թատրոնը (ղեկավարներ՝ Սերգեյ Բլինչիկով և Գ. Ա. Գերասիմովա)։ Դեռևս դպրոց-ստուդիայում ուսանելու տարիներին ամուսնացել է Լեոնիդ Խարիտոնովի հետ։ Երկու տարվա համատեղ կյանքից հետո նրանք ամուսնալուծվել են։
1957 թվականից մինչև 1969 թվականը աշխատել է Մոսկվայի Սատիրայի ակադեմիական թատրոնում։
1966 թվականին ավարտել է Կենտրոնական հեռուստաընկերության Բարձրագույն հեռուստատեսային ռեժիսորական դասընթացը, ինչպես նաև՝ Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ռեժիսորական ֆակուլտետը։
Մի անգամ նկարահանումներից հետո Սվետլանա Խալիտոնովան խմբին իր ավտոմեքենայով տանելիս ճանապարհին վրաերթի է ենթարկել անցորդին։ Կինը մահացել է։ Հաջորդել է դատը, եղել են միջնորդություններ, երաշխավորումներ։ Մահացածի բարեկամները դիմել են արդարադատություն՝ չափազանց դաժան չլինելու խնդրանքով։ Դերասանուհուն պայմանական ժամկետ են սահմանել և ուղարկել Վլադիմիրի մարզ, որտեղ նա երեք տարի աշխատել է երկաթբետոնե գործարանում։ Ծավալել է ինքնագործունեություն։
Սվետլանա Խարիտոնովան վախճանվել է 2012 թվականի հունվարի 8-ին Մոսկվայում՝ իր ութսունամյակից երեք շաբաթ առաջ, երկարատև հիվանդությունից հետո։ Աճյունասափորը նրա մոխիրով թաղվել է Խովանյան գերեզմանատանը։


== Ստեղծագործություն ==


=== Թատրոնի դերեր ===
«Տասներկու աթոռ», Իլյա Իլֆ և Եվգենի Պետրով՝ տիկին Գրիցացուևա։
«Ոսկե հորթը», Ի. Իլֆա և Ե. Պետրով`Զոսյա։
«Տարեկանի արտում՝ անդունդի եզրին», Ջերոմ Դեյվիդ Սելինջեր՝ Պեգի։


=== Ֆիլմագրություն ===


== Գրականություն ==
Ս․ Վ․ Կապկով Կատակերգության արքաները. — Մ.: Ալգորիթմ, 2003. — 400 с. — ISBN 5-9265-0095-8. Բովանդակություն․ Սերգեյ Անտիմանով, Ռինա Զելյոնայա, Սերգեյ Ֆիլիպով, Լյուդմիլա Շագալովա, Միխայիլ Պուգովկին, Թամարա Նոսովա, Գլիկերիա Բոգդանովա—Չեսնոկովա, Ալեքսանդր Դեմյանենկո, Սվետլանա Խարիտոնովա, Սավելի Կրամարով, Միխայիլ Սվետին, Իննա Ուլյանովա, Ալեքսանդր Պյանկով.


== Ծանոթագրություններ ==
Կոմավոժ (Մեծ Պուլայի վտակ)

Անվան այլ կիրառումների համար տե՛ս՝ Կոմավոժ (այլ կիրառումներ)Կոմավոժ  (ռուս.՝ Комавож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Պուլա գետի աջ ափին՝ 94 կմ հեռավորության վրա։ Գետի երկարությունը կազմում է 23 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000083209
Կոդը ըստ հիդրոլոգիական հետազոտության (ՌԴ) — 103008320
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ֆելիքս Բրաքմոն

Ֆելիքս Բրաքմոն (ֆր.՝ Félix Bracquemond, մայիսի 22, 1833(1833-05-22)[…], Փարիզ - հոկտեմբերի 27, 1914(1914-10-27), Սևր), ֆրանսիացի փորագրանկարիչ, վիմագրանկարիչ և գեղանկարիչ։ Եվրոպացի առաջին նկարիչներից էր, որը սկսեց հավաքել և ուսումնասիրել չինական ու ճապոնական ստեղծագործություններ։ Հեղինակել է «Փայտափորագրության ու վիմագրանկարչության ուսումնասիրություն» գիրքը (Փարիզ, 1897)։ Բրաքմոնը և իր կինը՝ Մարին, մասնակցել են իմպրեսիոնիստների ցուցահանդեսներին։


== Ծանոթագրություններ ==
Ընկուզիկ (Խարբերդի գավառ)

Ընկուզիկ, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Հեքիաթ արքայազնի և երեք բժիշկների մասին

Հեքիաթ արքայազնի և երեք բժիշկների մասին (ռուս.՝ Сказка о царевиче и трёх лекарях), «Կիևնաուչֆիլմ» ստուդիայի մուլտիպլիկացիոն ֆիլմը` արքայական ընտանիքի և սիրված «զավակի»`արքայորդու մասին, որը հանկարծակի հիվանդացել է։ Հեքիաթն այն մասին է, թե ինչպես է մի մարդ բուժում արքայազնի հիվանդությունը։


== Սյուժե ==
Մի թագավորությունում ապրում էր թագավորի ընտանիք` թագավորը, թագուհին, պապը, տատը և բոլորի սիրելի արքայազնը։ Ամբողջ ընտանիքն ապրում էր փոքրիկի համար, բոլորը ուրախանում էին նրանով ու չէին կշտանում։ Բայց մի վատ օր, պարտեզում զբոսնելիս քամի է բարձրացնում, և իշխանը հիվանդացանում է. նա դադարում է ուտել, խմել և որևէ բանից չէր ուրախանում։ Թագավորը հայտարարում է, որ կպարգևատրի նրան, ով հիվանդությունից կազատի արքայազնին։ Առաջինը գալիս է մի հայտնի բժիշկ, բայց պարզվում է, որ նա անզոր է արքայորդու հիվանդության առաջ։ Երկրորդը արևելյան բուժիչն էր` մեծ հրաշագործը։ Նա երկար կախարդում է արքայազնին, սակայն չի կարողանում օգնել։
Տխուր պալատի կողքով անցնում է մի փայտահատ, որը հայտարարում է, որ կբուժի արքայազնին։ Բոլորը զարմանում են, բայց թույլ են տալիս բուժել արքայորդուն։ Տղամարդը կոճղ է գտնում և ասում իշխանին. «Այս կոճղի տակ կյանքի արմատն է, ահա քեզ կացին, կտրիր այն»։ Այսպիսով, իշխանը բուժվում է աշխատանքի շնորհիվ։


== Մուլտֆիլմի մասին ==
Սա Օքսանա Տկաչենկոյի միակ ռեժիսորական աշխատանքն է։ Ֆեոդոր Խիտրուկը այս աշխատանքին լուրջ չի վերաբերվել և իր «Մասնագիտությունը` անիմատոր» գրքում անգամ չի հիշատակել դրա մասին։
«Մենք ավարտել ենք «Արջուկը», և ես արդեն մտածում էի հետագա աշխատանքի մասին, սակայն որևէ ոգևորող բան չէր հանդիպում», գրել է Խիտրուկը 1965 թվականի աշխատանքի մասին, «Բոնիֆացի արձակուրդները» մուլտֆիլմի աշխատանքներն սկսելուց առաջ։


== Ծանոթագրություններ ==


== Արտաքին հղումներ ==
Հեքիաթ արքայազնի և երեք բժիշկների մասին մուլտֆիլմը «Անիմատոր.ռու» կայքում
Հեքիաթ արքայազնի և երեք բժիշկների մասին(անգլ.) ֆիլմը Internet Movie Database կայքում
Բրաժնիկի (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ԲրաժնիկիԲրաժնիկի (ուկրաիներեն՝ Бражники), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Բրաժնիկի գյուղում բնակվում էր 147 մարդ։ Բնակավայրը զբաղեցնում է 0,72 կմ² տարածք։ Բնակչության խտությունը կազմում էր 204,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոբլա դե Սեգուր

Պոբլա դե Սեգուր (իսպ.՝ Pobla de Segur, բասկ.՝ La Pobla de Segur, կատ.՝ La Pobla de Segur), մունիցիպալիտետ Իսպանիայում, գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Պալյարս Խուսսա շրջանում։ Տարածքը կազմում է 33,59 կմ²։ Բնակչությունը՝ 3266 մարդ (2010 թվականի տվյալներով)։


== Քույր քաղաքներ ==
 Կաստելավացո (Իտալիա)
 Լե ֆուսրե (Ֆրանսիա)


== Ուշագրավ տեղացիներ և բնակիչներ ==
Բորել, Խոսեպ - Իսպանիայի քաղաքական գործիչ, 2004-2007 թվականներին, Եվրոպական խորհրդարանի անդամ։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d’Estadística de Catalunya
Página del Museo dels Raiers Archived 2006-03-07 at the Wayback Machine.
Հրակավ

Հրակավ կամ շամոտ (ֆրանսերեն chamotte), մինչև պլաստիկության կորուստն ու քիմիապես կապված ջրի հեռացումը թրծած ու այս կամ այն չափով եռակալած հրակայուն կավ կամ կաոլին։ Երբեմն հրակավ են անվանում նաև փոշիների (հաճախ կավախառն) կտորագոյացման և նյութերի (բարձրկավահողային, կորունդային, ցիրկոնիումային հրակավ) հատկությունների կայունացման նպատակով թրծված, հրահեստների (տես Հրակայուն նյութեր) արտադրության համար նախատեսված որոշ այլ ելանյութերը։ Հրակավից ստանում են ժապավենավոր, գրտնակավոր և այլ մամլիչներով պատրաստված, բնական կտորների և բրիկետների ձև ունեցող հումքը պտտվող, հորանաձև և այլ վառարաններում թրծելով (առավելապես 1300 - 1500 °C-nuf)։ Հրակավի եռակալման աստիճանը բնորոշվում է ջրակլանումով, որը, սովորաբար, 2—3-ից մինչև 8 - 10% է («ցածր թրծված» կավի համար 20 - 25%)։ Ջարդումից և մանրումից հետո հրակավ կիրառում են որպես հրակավային զանգվածը վտիտացնող (պլաստիկության և կծկման փոքրացում՝ չորացման և թրծման դեպքում) բաղադրիչ՝ շինվածքների կաղապարման դեպքում, որպես հրահեստ բետոնի (տես Բետոն) լցանյութ և այլն։ XX դ. կեսերից հրակավ սկսել են կիրառել նաև քանդակագործության մեջ, հիմնականում՝ արձանիկներ ու ոչ մեծ արձաններ կերտելիս։ 1950-ական թվականներին մեծ կիրառում է գտել սովետահայ քանդակագործության և խեցեգործության մեջ։
Լիա Նամուգերվա

Լիա Նամուգերվա, կլիմայական ակտիվիստ է Ուգանդայում։ Հայտնի է ծառատնկման արշավները ղեկավարելու և պլաստիկ տոպրակների արգելքը կիրառելու միջնորդագրով Ուգանդայում։ Ոգեշնչվելով Գրետա Թունբերգից՝ սկսել է աջակցել դպրոցական դասադուլներին 2019 թվականի փետրվարին, «ուրբաթները հանուն ապագայի» շարժմանը, Ուգանդայի կազմակերպիչ Սադրաչ Նիրերեյի հետ։
Ելույթ է ունեցել համաշխարհային քաղաքային ֆորումում 2020 թվականին, և 2019 թվականի ՄԱԿ–ի կլիմայի փոփոխության երիտասարդ պատվիրակ է եղել։
Նրա հորեղբայրը՝ Թիմ Մուգերվան նույնպես Ուգանդայի ականավոր բնապահպան է։ Լիա Նամուգերվան Ուգանդայի անգլիական եկեղեցու անդամ է։


== Ծանոթագրություններ ==
Կենտրոնական Ամերիկա

Կենտրոնական Ամերիկա, տարածաշրջան է, որը տեղակայված է Հյուսիսային Ամերիկայի և Հարավային Ամերիկայի միջև։ Շատ հաճախ տարածաշրջանը համարվում է առանձին աշխարհամաս։ Կենտրոնական Ամերիկայում ամենատարածված լեզուն՝ իսպաներենն է։ Կենտրոնական Ամերիկայում, միայն Բելիզի պաշտոնական լեզուն է անգլերենը։ Տարածաշրջանի բնակիչները հիմնականում ծագել են հնդկացիներից, ինչպես նաև եվրոպացիներից և Աֆրիկացի ստրուկներից։ Տարածաշրջանը հաճախ նաև անվանում են «Միջին Ամերիկա»։


== Քաղաքական աշխարհագրություն ==
Քաղաքական աշխարհագրության տեսանկյունից Կենտրոնական Ամերիկայի մեջ մտնում են հետևյալ երկրները.

 Բելիզ
 Գվատեմալա
 Հոնդուրաս
 Կոստա Ռիկա
 Նիկարագուա
 Պանամա
 Սալվադոր


== Տես նաև ==
Լատինական Ամերիկա
Հյուսիսային Ամերիկա
Հարավային Ամերիկա
Ամերիկա
Նոր Աշխարհ
Վեստ Ինդիա


== Հղումներ ==
Կենտրոնական Ամերիկայի պամտությունը
Կենտրոնական Ամերիկա Archived 2021-10-17 at the Wayback Machine.
Մադագասկարյան կապույտ աղավնի

Մադագասկարյան կապույտ աղավնի (лат. Alectroenas madagascariensis) աղավնանմանների կարգի աղավնիների ընտանիքի կապույտ աղավնի ցեղի թռչուն։ Մադագասկարի էնդեմիկ թռչուններից է։
Մադագասկարյան կապույտ աղավնու համար ապրելու բնական միջավայրը մերձարևադարձային և արևադարձային խոնավ անտառներն են, ցածրավայրերը և մերձարևադարձային ու արևադարձային խոնավ լեռները։
Այս տեսակը բնակվում է Մադագասկարում, նրանց տարածման արեալը զբաղեցնում է մոտավորապես 20,000 կմ² տարածք։ Չնայած այն հանգամանքին, որ աղավնիների քանակը նվազում է, դրանք դասվում են այն տեսակներին, որոնք ընդգրկված են քիչ մտահոգող տեսակների մեջ։


== Պատկերասրահ ==

		
		
		


== Ծանոթագրություններ ==


== Հղումներ ==
Alectroenas madagascariensis: информация на сайте IUCN (անգլ.)
Բրիջիտ Ֆոնդա

Բրիջիտ Ջեյն Ֆոնդա (անգլ.՝ Bridget Jane Fonda, հունվարի 27, 1964(1964-01-27)[…], Լոս Անջելես, Կալիֆոռնիա, ԱՄՆ), ամերիկացի դերասանուհի։


== Կենասագրություն ==
Բրիջիտը ծնվել է Կալիֆոռնիա նահանգի Լոս Անջելես քաղաքում, դերասանների ընտանիքում։ Նրա պապիկը՝ դերասան Հենրի Ֆոնդան, հայրը՝ դերասան Փիթեր Ֆոնդան, մորաքույրը՝ դերասան Ջեյն Ֆոնդան, մայրը՝ Սյուզան Ջեյն Բրյուերը, նկարչուհի էր։ Նրա ծնողները բաժանվել էին, և նրա հայրը երկրորդ անգամ ամուսնացել էր Պորցի Րեբեկկե Կրոկոտի հետ՝ գրող և սցենարիստ Թոհմասա Մակգուենայի նախկին կնոջ։ Երկրորդ հարսանիքից հետո Բրիջիտը և նրա եղբայրը՝ Ջասթինը, քիչ էին շփվում հոր և նրա ընտանիքի հետ։


=== Գործունեություն ===
Բրիջիտը առաջին անգամ հայտնվել է էկրանին հոր «Անհոգ հեծյալը» ֆիլմում։ Երկրորդ դերում եղել է դեր առանց խոսքի 1982 թվականի «Գործընկերներ» ֆիլմում։ Առաջին անգամ հայտնի է դարձել «Սկանադալ» ֆիլմում, որի գլխավոր դերը կատարել է Ջոն Հըրթը։
1990 թվականին դերասանուհին խաղացել է որպես լրագրողուհի «Կնքահայր» եռերգության երրորդ մասում։ Հետո մի քանի քիչ նկատելի դերեր թատրոնում ու կինոյում, Բրիջիթը խաղացել է գլխավոր դերը «Միայնակ սպիտակ կինը», վաստակել է դրական արձագանքներ քննադատների կողմից։
1997 թվականին Բրիջիթը կարող էր թռչել մեկ ինքնաթիռով ռեժիսոր Կվենտինոմ Տարանտինոնի հետ, որը առաջարկում է նրան իր դերը լողափի աղջկա դերը «Ջեկ Բրաուն»-ի հատվածում։ Նա նաև առաջարկել է գլխավոր դերը «Էլլի Մակբիլ» հեռուստատեսային սերիալում (որը ավելի ուշ բաժին է ընկել Քալիստա Ֆլոքհարթին), բայց նա հրաժարվել է, որոշելով կենտրոնանալ կինոյի կարիերային։


=== Անձնական կյանք ===
2003 թվականի նոյեմբերի 29-ին Բրիջիտն ամուսնացել է կոմպոզիտոր Տենի Էլֆմանի հետ։ 2005 թվականի հունվարին ծնվել էր նրանց որդին ՝ Օլիվերը։ Հարսանիքից հետո Բրիջիթը ոչ մի անգամ չի հայտնվել էկրանին։


== Մրցանակներ և առաջադրումներ ==


=== Առաջադրումներ ===
1990 — Ոսկե գլոբուս — Երկրորդ պլանի լավագույն դերասանուհի («Սկանդալը» ֆիլմում իր դերի համար)
1997 — Էմմի — Երկրորդ պլանի լավագույն դերասանուհի («Մթնշաղը» ֆիլմում իր դերի համար)
2002 — Ոսկե գլոբուս — Մինիսերիալների և հեռուստասերիալների լավագույն դերասանուհի («Արտասովոր երեխան» ֆիլմում իր դերի համար)


== Ծանոթագրություններ ==


== Գրականությունը ==
Collier, Peter. The Fondas: A Hollywood Dynasty. — Putnam, 1991. — ISBN 0-399-13592-8


== Արտաքին հղումներ ==
Բրիջիտ Ֆոնդա Internet Movie Database կայքում
Բրիջիտ Ֆոնդա կայքում TVGuide.com
Բրիջիտ Ֆոնդա կայքում Notable Names Database
Զադոնսկի (Ազովի շրջան)

Անվան այլ կիրառումների համար տե՛ս՝ Զադոնսկի (այլ կիրառումներ)Զադոնսկի (ռուս.՝ Задонский), գյուղակ Ռուսաստանի Ռոստովի մարզում։ Մտնում է գյուղական համայնքի կազմի մեջ։ Զադոնսկովո գյուղական համայնքի շրջկենտրոնն է։ Ազով քաղաքից գտնվում է 35 կմ հեռավորության վրա։
Լերմոնտով (ֆիլմ, 1986)

«Լերմոնտով» (ռուս.՝ «Лермонтов»), խորհրդային գեղարվեստական ֆիլմ, դերասան Նիկոլայ Բուրլյաևի լիամետրաժ ռեժիսորական դեբյուտը։


== Սյուժե ==
Ֆիլմը ներառում է Միխայիլ Լերմոնտովի կյանքի հիմնական փուլերը։ Ռուս բանաստեղծը ներկայացվում է որպես Ռուսաստանի համար տառապող, հուզված, ոգեշնչված, ապստամբ մարդ։ Լերմոնտովի կյանքն արտացոլվել է նրա բանաստեղծությունների հանճարեղ տողերում, խոր մտորումներում, ինչպես նաև համարձակ ու հանդուգն արարքներում։
Ֆիլմում օգտագործվել է Լերմոնտովի գեղանկարչությունը, հնչել են հատվածներ նրա բազմաթիվ ստեղծագործություններից՝ «Դև», «Բանաստեղծի մահը», «Վալերիկ», «Մոսկվայի համայնապատկերը», «Մարգարե», «Կտակ» և այլն։


== Դերերում ==
Նիկոլայ Բուրլյաև – Միխայիլ Յուրևիչ Լերմոնտով / Նիկոլայ Վասիլևիչ Գոգոլ
Իվան Բուրլյաև – Միշա Լերմոնտովը մանկության տարիներին
Վլադիմիր Ֆայբիշև – Միշա Լերմոնտով որպես նորածին
Գալինա Բելյաևա – Վարվառա Ալեքսանդրովնա Լոպուխինա
Կատյա Լիչյովա – Վարենկա Լոպուխինան մանկության տարիներին
Նատալյա Բոնդարչուկ – Մարյա Միխայլովնա, Լերմոնտովի մայրը
Բորիս Պլոտնիկով – Յուրի Պետրովիչ, Լերմոնտովի հայրը / Ալեքսանդր Սերգեևիչ Պուշկին
Իննա Մակարովա – Ելիզավետա Ալեքսեևնա Արսենևա, Լերմոնտովի տատիկը
Դմիտրի Զոլոտուխին – Դմիտրի Ալեքսեևիչ Ստոլիպին, Լերմոնտովի պապը
Անդրեյ Պոլոզյան – Ալեքսեյ Արկադևիչ Ստոլիպին-Մոնգո, Լերմոնտովի հորեղբայրը
Յուրի Մորոզ – Նիկոլայ Սոլոմոնովիչ Մարտինով
Մարիս Լիեպա – Նիկոլայ I
Ուլդիս Լիելդիջս – Ալեքսանդր Խրիստոֆորովիչ Բենկենդորֆ
Իլզե Լիեպա – Մարիա Պետրովնա Սոլոմիրսկայա
Սերգեյ Սմիրնով – Սվյատոսլավ Ռաևսկի
Կոնստանտին Բուտաև – Կոտե, Լերմոնտովի ընկերը
Իմեդա Կախիանի – Ալեքսանդր Գարսևանովիչ Ճավճավաձե
Քեթևան Կոբուլիա – Ելենա Ճավճավաձե
Մարիկա Չիչինաձե – Նինա Գրիբոեդովա
Ալգիմանտաս Մասյուլիս – Կլեյնմիխել
Վերա Ուլիկ – բախտագուշակ Ալեքսանդրա Ֆիլիպովնա Կիրխգոֆ
Պավել Ռուլանով – Էռնեստ դը Բարանտ
Անատոլի Մացուկևիչ – Կարլ Նեսելրոդե
Սեմ Ցիխոցկի – մեծատոհմիկ
Տատյանա Պիլեցկայա – իշխանուհի Նեսելրոդե
Եվգենի Դվորժեցկի – Լերմոնտովի ծանոթը
Անդրեյ Դավիդով – Ժորժ Դանտես
Դմիտրի Օռլովսկի – էպիզոդ


== Նկարահանող խումբ ==
Սցենարի հեղինակ և ռեժիսոր՝ Նիկոլայ Բուրլյաև
Օպերատոր՝ Օլեգ Մարտինով
Նկարիչ՝ Վիկտոր Յուշին
Կոմպոզիտոր՝ Բորիս Պետրով
Դիրիժոր՝ Սերգեյ Սկրիպկա
Պարահանդեսային պարերի բեմադրիչ՝ Մարիս Լիեպա
Խորհրդատուներ՝ Բորիս Ուդոդով, Պավել Սելեգեյ, Թամարա Մելնիկովա
Ռազմական խորհրդատու՝ գեներալ-լեյտենանտ Ի. Արխիպով
Դարաշրջանի հարցերով խորհրդատու՝ Իվան ՍաուտովՖիլմի էպիգրաֆը Բելինսկու արտահայտությունն է Լերմոնտովի մասին. «...Նրա կյանքը վիճակված էր փայլել որպես փայլուն երկնաքար, իրենից հետո թողնել լույսի և բուրմունքի երկար շիթ և անհետանալ իր ողջ գեղեցկությամբ...» (ռուս․՝ «…Его жизни суждено было проблеснуть блестящим метеором, оставить после себя длинную струю света и благоухания и — исчезнуть во всей красе своей…»)։


== Տես նաև ==
«Լերմոնտով» - 1943 թվականի ֆիլմ


== Ծանոթագրություններ ==


== Արտաքին հղումներ ==
«Լերմոնտով» ֆիլմը youtube.com կայքում
«Լերմոնտով» ֆիլմը www.film.ru կայքում Archived 2011-11-10 at the Wayback Machine.
Разувалова А. И. Конспирологический сюжет в фильме «Лермонтов» и «Дневнике кинорежиссера» Н. Бурляева: к вопросу об «этнографии эмоций» национально-консервативного сообщества // Антропологический форум. 2016. № 27. С. 95-121.
Ռաշիկ (Շատախի գավառ)

Անվան այլ կիրառումների համար տե՛ս՝ Ռաշիկ (այլ կիրառումներ)Ռաշիկ, գյուղ Արևմտյան Հայաստանում, Բիթլիսի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ենթավարպետ

Ենթավարպետ, միջին դարերում արհեստանոցի տիրոջ մոտ աշխատող վարձու արհեստավոր, համքարության անդամ։ Փոքր Ասիայում, Միջին Ասիայում և արևելյան մի շարք քաղաքներում կոչվել է խալֆա, Վրաստանում՝ քարգահ։ Ինչպես ամենուր, այնպես էլ Հայաստանում ենթավարպետը բարձր է դասվել աշակերտից, եղել է տնտեսապես համեմատաբար բարվոք վիճակում, ստացել աշխատավարձ, ունեցել իր աշխատանքի ու աշխատավարձի վերաբերյալ վարպետի հետ գրավոր կամ բանավոր պայման կապելու իրավունք։ Նրան արգելվել է առանց վարպետի գիտության պատվեր ընդունել։ Այլ բնակավայր աշխատանքի տեղափոխվելիս ենթավարպետը պարտավոր էր արհեստին տիրապետելու և իր վարքի մասին տեղեկանք ներկայացնել՝ հաստատված նախկին վարպետի (երբեմն երկու վարպետի) կողմից։
Վարպետների խորհրդում քննվում էր ենթավարպետի աշխատանքը, եթե այն բարձրորակ էր, նրան տրվում էր վարպետի իրավունք, առանձին արհեստանոց բացելու արտոնություն։ Կանոնադրությունը խախտելու դեպքում Ենթավարպետը պատժվում էր։ Առավել տարածված պատժաձևերից էին կրպակը փակելը, բնամթերային կամ դրամական տուգանքը, բանադրանքը։ Եվրոպայում, մի քանի տարի աշխատելուց հետո, ենթավարպետ մեծ մասամբ դառնում էր վարպետ, սակայն սկսած 14-րդ դարից, և հատկապես 15-16 դարերի, կապված արհեստավորների մեջ սկսված շերտավորման և համքարություններում նոր անդամներ ընդգրկելու սահմանափակման հետ, վարպետ դառնալը խիստ դժվարացավ։ Կապիտալիստական հարաբերությունների զարգացման հետ Ենթավարպետների մեծ մասը դարձավ վարձու բանվոր։ 
Հայաստանում ենթավարպետների խավը պահպանվել է մինչև 20-րդ դարի սկիզբը։
Մանիլովկա (գյուղ, Զենկովի շրջան)

Անվան այլ կիրառումների համար տե՛ս՝ ՄանիլովկաՄանիլովկա (ուկրաիներեն՝ Манилівка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Մանիլովկա գյուղում բնակվում էր 56 մարդ։ Բնակավայրը զբաղեցնում է 0,573 կմ² տարածք։ Բնակչության խտությունը կազմում էր 97,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գեքլու

Գեքլու, Գեքլվա սար, լեռ Հայկական լեռնաշխարհում, Ներքին Բասենում, Հայկական Պարում, Բաշգյուղի հյուսիսային կողմում։ Բարձր և մռայլատես լեռ է։ Լեռան կատարն կար մատուռ, որը շրջակա բնակչության համար սրբավայր էր։


== Ծանոթագրություններ ==
Էդուարդ Հարությունյան

Էդուարդ Շամիրի Հարությունյան (հուլիսի 21, 1929(1929-07-21) - հուլիսի 12, 1996(1996-07-12), Երևան), հայտնի տրամաբան և փիլիսոփա։ Երևանի պետական համալսարանի փիլիսոփայության և տրամաբանության ամբիոնի պրոֆեսոր։


== Կենսագրություն ==
Ծնվել է Հարթավայրային Արցախում (Գանձակ), 1953 թվականին ավարտել է ԵՊՀ բանասիրական ֆակուլտետի հոգեբանության, տրամաբանության և հայոց լեզվի բաժինը, իսկ 1954 թվականին Մոսկվայի համալսարանի հասարակագիտական առարկաների դասախոսների պատրաստման դասընթացները։
Զբաղվել է գիտական և մանկավարժական աշխատանքով։ Երկար տարիներ զբաղեցրել է ԵՊՀ նախապատրաստական ֆակուլտետի դեկանի պաշտոնը։
Նրա գրչին են պատկանում ավելի քան երեսուն գիտական աշխատություններ՝ մենագրություններ, գրքույկներ, ուսումնական ձեռնարկներ, հոդվածներ, այդ թվում «Հայ փիլիսոփայական միտքը XIX դարի առաջին կեսին» - 1965 թ., «Դեդուկտիվ տրամաբանության տեսության հարցեր» - 1972 թ., «Տրամաբանության փիլիսոփայություն (ուրվագծեր դասական շրջանի քննական վերլուծության)» - 1979 թ., և այլն։


== Արտաքին հղումներ ==
Էդուարդ Շամիրի Հարությունյանի մասին "Նոյյան տապանի" հիշարժան տարեթվերում
Վելադա (քաղաք)

Վելադա (իսպ.՝ Velada), քաղաք և մունիցիպալիտետ Իսպանիայում։ Մտնում է Տոլեդո պրովինցիայի, Կաստիլիա Լա Մանչա ինքնավար համայնքի կազմի մեջ։ Մունիցիպալիտետը գտնվում է Լա Կամպանա դե Օլոպեսա շրջանում։ Տարածքը կազմում է 145 կմ2, բնակչությունը` 2827 մարդ (2010 թվականի տվյալներով)։ Պրովինցիան վարչական կենտրոնից գտնվում է 90 կմ հեռավորության վրա։
Քաղաքի հովանավորներն են սուրբ Բերնարդինո դե Սիենան և Նուեստրա Սենորա Վիրխեն դե Գարսիան։


== Ժողովրդագրություն ==


== Արտաքին հղումներ ==
Պաշտոնական կայք(չաշխատող հղում)
Սկլյարի (գյուղ, Լեբեդինի շրջան)

Սկլյարի (ուկրաիներեն՝ Скляри), գյուղ Ուկրաինայի Սումիի մարզի Լեբեդինի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուբեն Օգանեզով

Ռուբեն Օգանեզով (1889, Քութայիս), հայ գեղանկարիչ։


== Կենսագրություն ==
Նկարչական կրթությունը ստացել է Թիֆլիսի նկարչական դպրոցում, որտեղ աշակերտել է Եղիշե Թադևոսյանին։ 1906 թվականին մեկնել է Բելգիա և մինչև 1914 թվականը սովորել Ինժեներական դասընթացներում։ 1915-1917 թթ. սովորել է Փարիզի Ժյուլիան ակադեմիայում Ժան Պոլ Լորանսի մոտ։ 1918-1920 թթ. Թիֆլիսում մասնակցել է ցուցահանդեսների։ Վերադառնալով Ֆրանսիա` մասնակցել է  Սալոններին։


== Ստեղծագործություններ ==
«Կառքեր»
«Փողոց Քութայիսում»
«Արևոտ օր»
«Բնանկար Տղվիբուլիից»
«Ծաղիկներ»
«Փարիզյան ուրվանկարներ»


== Մատենագրություն ==
Onnig Avedissian, Peintres et sculteurs Armeniens. Le Caire, 1959


== Ծանոթագրություններ ==
(20265) Յույինչեն

(20265) Յույինչեն, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Յույինչեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բայկիբաշ

Բայկիբաշ (ռուս.՝ Байкибаш, բաշկիրերեն՝ Байҡыбаш), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անահիտ Բախշյան

Անահիտ Ներսեսի Բախշյան (սեպտեմբերի 20, 1947(1947-09-20), Երևան, Հայկական ԽՍՀ, ԽՍՀՄ), հայ հասարակական-քաղաքական, կուսակցական գործիչ, ՀՀ Ազգային ժողովի նախկին պատգամավոր Ժառանգություն կուսակցությունից, Երևանի ավագանու նախկին անդամ «Բարև Երևան», ԵԼՔ դաշինքներից, ՀՀ Ազգային ժողովի նախկին անդամ Յուրի Բախշյանի այրի։


== Կենսագրություն ==
1965-1970 - Երևանի Պետական Համալսարանի ֆիզիկայի ֆակուլտետ։ Մասնագիտությունը՝ ֆիզիկոս։
1972-1981 - աշխատել է Երևանի թիվ 103 դպրոցում՝ որպես ֆիզիկայի ուսուցչուհի։
1981-1989 - աշխատել է Երևանի Շահումյանի շրջանի ժողկրթբաժնի մեթոդիստ։
1989-1998 - Սիամանթոյի անվան թիվ 162 դպրոցի փոխտնօրեն։
1999-2007 - Դ.Դեմիրճյանի անվան թիվ 27 դպրոցի տնօրեն։
2004-ից-2017 հունվար՝ - «Ժառանգություն» կուսակցության անդամ։
2007-2012 - Ազգային ժողովի պատգամավոր «Ժառանգություն» կուսակցությունից։
2012-ից -2017թ․ - Կրթության ազգային ինստիտուտի փոխտնօրեն։
2013 հունիսից - Երևանի ավագանու անդամ «Բարև Երևան» դաշինքի կազմում։
2017 հունիսից մինչև 2018 թ․ սեպտեմբեր-Երևանի ավագանու Ելք խմբակցության անդամ։


== Պարգևներ ==
ՀՀ նախագահ Սերժ Սարգսյանի կողմից ՀՀ անկախության 20-ամյակի առիթով արժանացել է մեդալի։ Մեդալը նախատեսված է եղել Ժառանգություն կուսակցության որևէ անդամի համար, ում կներկայացնի կուսակցությունը։ Ըստ որոշ տեղեկությունների՝ կուսակցության ղեկավար կազմի անդամներ Անահիտ Բախշյանը, Զարուհի Փոստանջյանը, Ստյոպա Սաֆարյանը, Արմեն Մարտիրոսյանը որոշել են, որ մեդալը պետք է տրվի Անահիտ Բախշյանին։ Ա.Բախշյանի՝ Սերժ Սարգսյանի կողմից մեդալ վերցնելու հանգամանքը քննադատական լայն արձագանք է գտել մամուլում։ 2018 թվականի ապրիլի 23-ին ՀՀ վարչապետի պաշտոնից Սերժ Սարգսյանի տված հրաժարականից կարճ ժամանակ առաջ Անահիտ Բախշյանը հրաժարվել է մեդալից՝ հետևելով մի շարք դերասանների, երգիչ-երգչուհիների նմանատիպ արարքին։


== Ծանոթագրություններ ==
(828) Լինդեմանիա

(828) Լինդեմանիա (անգլ.՝ Lindemannia), աստերոիդ աստերոիդների հիմնական գոտում։ Հայտնաբերվել է 1916 թվականի օգոստոսի 29-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,189833 ա. մ., առավելագույնը մոտենում է 3,0856 ա. մ. հեռավորության վրա և հեռանում 3,294 ա. մ., իսկ Երկրի ուղեծրին Լինդեմանիա աստերոիդը նվազագույնը մոտենում է 2,07 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2080,9 երկրային օրվա ընթացքում, իր ուղեծրով շարժվելով միջինում 0,173002 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,13° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(828) Լինդեմանիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրիխաբի (գյուղ, Դուխովշչինսկի շրջան)

Պրիխաբի (ռուս.՝ Прихабы), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)